cyanic-selkie/wikianc huggingface dataset:
Վալենտինիանոս III
Կառավարումը
Վալենտինիանոսի երկարատև գահակալման ընթացքում որևէ ժամանակ նա անձնապես չղեկավարեց երկրով, դա կատարում էին ուրիշները՝ իր փոխարեն։ Հովհաննեսին իշխանությունից զրկելուց հետո Պլացիդան էր կառավարում Արևմտյան կայսրությունը՝ իր որդու անունից, որպես ռեգենտ, մինչև 437 թվականը, թեև ազդեցիկ Ֆլավիոս Աետիոս պատրիկը արդեն փաստացի ղեկավար էր դարձել Հռոմում այդ տարիներին։ Այդ ժամանակաշրջանում ամենանշանավոր իրադարձություններից մեկն էր Հյուսիսային Աֆրիկայի ծովամերձ շրջանների զավթումը վանդալների կողմից 429 թվականին, որի հետևանքով, տասը տարի անց, նրանք թոթափեցին Վալենտինիանոս III-ի գերիշխանությունը այդ շրջաններում։
437 թվականի հոկտեմբերի 29-ին Վալենտինիանոսն ամուսնացավ Բյուզանդիայի կայսր Թեոդոսիոս II-ի դուստր Լիկինիա Եվդոքսիայի հետ։ Շատ քիչ տվյալներ կան Վալենտինիանոսի գործունեության վերավերյալ՝ այդ ամուսնությունից հետո։ Նա իր օրերն անց էր կացնում հաճույքների և ուրախ ժամանցի ետևից ընկնելով, մինչ Աետիոսը կառավարում էր երկիրը։ Վալենտինիանոսի գահակալության տարիների ամենակարևոր դեպքն էր հոների ներխիժումը Գալլիա (451) և Հյուսիսային Իտալիա (452), բայց հայտնի չի, արդյո՞ք Վալենտինիանոսն անձամբ ինչ որ ձևով մասնակցել է այդ ճգնաժամային իրադարձություններում։
Աետիոսի հասցեին զանազան զրպարտություններին և բամբասանքներին հավատալով, փոքրոգի Վալենտինիանոսն իր ձեռքերով դավադրաբար սպանեց այդ տաղանդավոր զորավարին և քաղաքական գործչին, 454 թ. սեպտեմբերի 21-ին, Հռոմի կայսերական պալատում։ Մինչ այդ Աետիոսն ամուսնացել էր Վալենտինիանոսի դուստրներից մեկի հետ։ Կարճ ժամանակ հետո Վալենտինիանոսն ինքը զոհ դարձավ սպանության, Աետիոսի բարբարոս զինակիցների՝ Օպտիլա և Թրաուստիլա անուններով՝ ի հատուցում Աետիոսի սպանության։
Աղբյուրներ
Վալենտինիանոս III Կատեգորիա:Հռոմեական կայսրության կոնսուլներ Կատեգորիա:Փլավիոսներ Կատեգորիա:Կաթոլիկ միապետներ
Էֆեդրին
Էֆեդրին, (՝ անվանումը լատիներեն Ephedra բույսից), փսիխոակտիվ թունային ալկալոիդ, պարունակվում է Ephedra բույսի տարբեր տեսակներում՝ Պսևդոէֆեդրինի հետ։ Բույսը հայտնաբերվում է Միջին Ասիայի, Սիբիրի լեռնային գոտիներում։ Անցյալում օգտագործվել է որպես դեղորայք, սակայն այժմ պահպանումը և ռեալիզացիան գտնվում է խիստ հսկողության ներքո։
Սինթեզ
Ստացվում է բնական խառնուրդից բալաստային նյութերի մաքրման միջոցով։ Առաջին անգամ Էֆեդրինի սինթեզը սինթետիկ ճանապարհով իրականացվել է Շպյոտի կողմից (1925)։ Հետագայում առաջարկվել են այլ տարբերակներ, բայց ներկայումս ամենաընդունելին բենզոլի և մոնոքլորպրոպիոնաթթվի քլորանհիդրիդի կոնդենսացիան է՝ ալյումինի քլորիդի մասնակցությամբ։ Առաջացած քլորէթիլֆենիլկետոնը կոնդենսացվում է մեթիլամինի հետ, առաջացած երկրորդային ամինը վերականգնվելով առաջացնում է Էֆեդրին։
Կառուցվածք
Էֆեդրինն ունի երկու ասիմետրիկ ածխածնի ատոմ, այսինքն առկա են 4 օպտիկակապես ակտիվ Էֆեդրինի մոլեկուլներ և 2 ռացեմատային խառնուրդ։ Ամենահայտնին ցիս- և տրանս- իզոմերներն են։ Ցիս իզոմերը համարվում է ձախ իսկ տրանս իզոմերը(Պսևոդեէֆեդրին) աջ պտտող։ Էֆեդրինի անջատումը ռացեմատային խառնուրդից հենված է իզորմերների օքսալատների տարբեր լուծելիությամբ սպիրտում։ Էֆեդրինի օքսալատը սպիրտում վեր է ածվում բյուրեղների, մինչդեռ Պսևդոէֆեդրինը լուծվում է սպիրտում։
Ծանոթագրություններ
Կատեգորիա:Ալկալոիդներ Կատեգորիա:Սրտանոթային գործակալներ Կատեգորիա:Չինական հայտնագործություններ Կատեգորիա:Գրգռիչներ
Դրվագում
Դրվագում, մետաղների մշակման եղանակ։
1. Դրվագիչ գործիքների և մուրճի օգնությամբ թերթավոր մետաղի վրա ստացված հարթաքանդակ։ Մետաղի գեղարվեստական մշակման հնագույն տարատեսակ։ Լայն տարածում ունի քանդակագործության և դեկորատիվ կիրառական արվեստում։ Նշանակալից են Սասանյան Իրանի, միջնադարյան Վրաստանի, 17-18 դարերի, Իտալիայի, Անգլիայի, ֆրանսիայի,Ռուսաստանի դրվագումները։ Դրվագում հայերը կիրառել են դեռևս բրոնզի դարից։ Բարձրարվեստ դրվագմանման նմուշներ են ուրարտական զրահները, միջնադարյան կենցաղային և եկեղեցական իրերը, ձեռագրերի կազմերը, այդ թվում՝ Հեթում 2-ի մասնատուփը (13 դար), Խոտակերաց Սուրբ Նշան վանքի մասնատուփը և այլն։ Դրվագման արվեստը լայնորեն տարածվել է սովետական շրջանում։ Շարունակելով ավանդները՝ դրվագմամբ զբաղվում են Հ․ Փիլիպոսյանը, Վ․ Խաչատրյանը, Դ․ Բաբայանը, Ի․ Բաբյանը, Բ․ Պետրոսյանը և ուրիշներ։
2․ Դրամների, մեդալների, մեդալիոնների վրա դրոշմակի օգնությամբ քանդակապատկեր ստանալը (տես Մետաղագործություն)։
3․ Ձուլածո մետաղյա առարկաների (այդ թվում՝ քանդակագործական ստեղծագործությունների) մակերեսի մշակումը կաղապարից հանելուց հետո։
4․ Սեղմման միջոցով մետաղի մշակում, որը հնարավորություն է ընձեռում ստանալ ճշգրիտ չափեր և հարթ մակերես։
5․ Գամկար կոնստրուկցիաների արտադրության ժամանակ կարերի և դուրգամերի սեղմումն ու պնդացումը։
Կատեգորիա:Մետաղամշակում
Մացանո Ռոմանո
Մացանո Ռոմանո (Mazzano Romano) քաղաք Իտալիայում, տեղակայված է Լացիո մարզի Հռոմ գավառում ։
Ուլյանովսկոե (ավան, Ամվրոսիևսկի շրջան)
Ուլյանովսկոե (Улянівське), ավան Ուկրաինայի Դոնեցկի մարզի Ամվրոսիևսկի շրջանում։
Մացանո Ռոմանո
Ծանոթագրություններ
Կատեգորիա:Իտալիայի քաղաքներ
Ուլյանովսկոե (ավան, Ամվրոսիևսկի շրջան)
2001 թվականի տվյալներով Ուլյանովսկոե ավանում բնակվում էր 853 մարդ։
Audacious
Audacious–ը ամերիկացի ռեփեր Քափքեյքի դեբյուտային ստուդիական ալբոմն է, որը թողարկվեց 2016 թվականի կոկտեմբերի 14–ին ։ Սրան նախորդել են երկու միքսթեյփներ՝ S.T.D (Shelters to Deltas) և Cum Cake ։ Քափքեյքը ալբոմը թողարկել է ինքնուրույն։ Ալբոմի առաջին սինգլն է «Picking Cotton»–ը ։
Թողարկում և գովազդում
Սեպտեմբերին The Fader էլեկտրոնային ամսագիրը թողարկեց Քափքեյքի հետ անցկացված հարցազրույցը, որտեղ վերջինս քննարկում էր իր սպասվող ալբոմը, որը կլիներ «բռնաբարության և ամեն ինչի մասին» ։
2016 թվականի հոկտեմբերի 11–ին Քափքեյքը Ինստագրամյան իր էջում ներբեռնեց լուսանկար, որտեղ պատկերված էր ալբոմի երգացանկը ։ Օրեր անց՝ հոկտեմբերի 14–ին, ալբոմը թողարկվեց Spotify–ում, Apple Music–ում և Google Play–ում, սակայն ոչ SoundCloud–ում՝ ի տարբերություն իր նախկին միքսթեյփների։
Կոմպոզիցիա
«Lgbt» երգը էլեկտրոնիկ երգ է։ Ալբոմը պարունակում է ռաունչ–ռեփ երգեր, օրինակ՝ «Spider-Man Dick» և «Picking Cotton», որոնք խոսում են ռասայական անարդարության մասին ։
Սինգլներ
«Picking Cotton»–ը թողարկվեց 2016 թվականի սեպտեմբերի 30–ին և ծառայեց որպես ալբոմի գլխավոր սինգլ։ Երկրորդ սինգլ «Spider-Man Dick»–ը թողարկվեց նույն թվականի նոյեմբերի 9–ին։ «Lgbt»–ն դարձավ ալբոմի վերջին սինգլը, որը թողարկվեց դեկտեմբերի 11–ին։
Տեսահոլովակներ
«Picking Cotton» սինգլի տեսահոլովակը թողարկվեց հոկտեմբերի 13–ին, 2016ճ ։ «Spider-Man Dick»–ի տեսահոլովակը՝ նոյեմբերի 9–ին, 2016 ։ «Budget» նույնպես ունեցավ հոլովակ, որը թողարկվեց նոյեմբերի 27–ին, 2016 ։ «Lgbt»–ն ստացավ տեսահոլովակ դեկտեմբերի 11–ին, 2016 ։ «Ace Hardware»–ի համար նկարահանված տեսահոլովակը թողարկվեց հունվարի 9–ին, 2017 ։ Տեսահոլովակը «Homework» երգի համար լույս տեսավ հունվարի 19–ին, 2017 ։ 2017 թվականի փետրվարի 6–ին «Mistress»–ը դարձավ ալբոմի վերջին երգը, որը ստացավ տեսահոլովակ ։
Երգացանկ
Ալբոմի երգացանկը թողարկվեց Genius–ի, iTunes–ի և հենց Քափքեյքի կողմից՝ Ինստագրամ սոցցանցի միջոցով։
Արտաքին հղումներ
Կատեգորիա:2016 ալբոմներ Կատեգորիա:Ամերիկյան ալբոմներ Կատեգորիա:Քափքեյքի ալբոմներ Կատեգորիա:ԼԳԲՏ երգեր
Աստերոիդների ցանկ (75801-75900)
Աստերոիդների ցանկ (75701-75800) * Աստերոիդների ցանկ * Աստերոիդների ցանկ (75901-76000)
Չեզոք իրավիճակ (ֆիլմ)
Չեզոք իրավիճակ, 1978 թվականին «Հայֆիլմ» կինոստուդիայում նկարահանված ֆիլմ։
Սյուժե
Ֆիլմի հերոսը կարծես «կախված» է անցյալի ու ներկայի միջև։ Միակ ելքը նրա համար ինքնասպանությունն է... ։
Արտաքին հղումներ
Կատեգորիա:1978 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սուրեն Բաբայանի ֆիլմեր Կատեգորիա:«Հայֆիլմ» ստուդիայի ֆիլմեր
Սթեմֆորդ Բրիջ
«Սթեմֆորդ Բրիջ» (Stamford Bridge), ֆուտբոլային մարզադաշտ է Անգլիայի Լոնդոն քաղաքում։ «Չելսիի» տան դաշտն է։
«Սթեմֆորդ Բրիջ» մարզադաշտն արդեն շուրջ 105 տարի հանդիսանում է «Չելսիի» մարզադաշտ։ Այս մարզադաշտը թեև ամենամեծը չէ իր տարածքով և մարդատարությամբ, սակայն համարվում է կարևորագույններից մեկը։
Ջիգմե Դորոջի Վանգչուկ
Ջիգմե Դորոջի Վանգչուկ (Պատկեր:Jigme Dorji Wangchuck Name.svg, ), Բութանի երրորդ թագավորը 1952-ից 1972 թվականներին։ Գահ է բարձրացել իր հոր` Ջիգմե Վանգչուկի մահվանից հետո, որը երկրորդ թագավորն էր Վանգչուկ դինաստիայից։ Նա դանդաղ ճանապարհով ցանկանում էր արդիականացնել երկիրը և քայլեր սկսեց անել, որոնք երկիրը դուրս կբերեն համաշխարհային մեկուսացումից։
Կենսագրություն
Ծնվել է Տրոնգսա քաղաքի Տհուպանգ պալատում։ 1952 թվականի հոկտեմբերի 27-ին Ջիգմե Դորոջի Վանգչուկը զբաղեցրել է իր հոր` Ջիգմե Վանգչուկի գահը։ Ջիգմե Դորոջի Վանգչուկը բարեփոխումներ է կատարել, որպեսզի վերացնի ֆեոդալիզմը, նախկին ստրուկներին քաղաքացիություն և հողատարածքներ է տվել, նոր հայտնագործություններ է ներդրել գյուղական տնտեսությունում և ներդրել է նաև անիվային տրանսպորտ, քանի որ մինչև այդ մարդիկ բեռները և մթերքները կրում էին իրենց ուսերին։
1959 թվականին չինացիները գրավում են Տիբեթը, մի երկիր, որի հետ Բութանը դարավոր լավ հարաբերությունների մեջ էր գտնվում։ Դա ստիպում է թագավորին այլ համագործակիցներ ման գալ և արդյունքում Բութանը մտնում է ՄԱԿի կազմի մեջ 1971 թվականին։ Դրանից հետո թագավորը հրաման է արձակում, համաձայն որի` Ազգային ասամբլեան իրավունք է ստանում գահից զրկել արքային կամ էլ նրա հետնորդներին` երկու կամ երեք ձայնով, որը դարձել է առաջին քայլը դեպի ժողովրդավարությունը։ Նոր սահմանադրություն ընդունելուց հետո 1963 թվականին նա Բութանի միապետի իր` Ձերդ մեծություն Մահառաջա կոչումը փոխել է և իրեն կոչել Ձերդ մեծություն Բութանի թագավոր և դարձել է բանակի գլխավոր հրամանատար։ 1966 թվականին Թհիմփհուն դարձել է պաշտոնական մայրաքաղաքը ։
Ջիգմե Դորոջի Վանգչուկը վարում էր երկրի հիմնավոր արդիականացնում։
Ջիգմե Դորոջի Վանգչուկը քսան տարեկանում առաջին անգամ սրտամկանի ինֆարկտ է ստացել և ստիպված էր հաճախակի բժշկական օգնություն փնտրել արտասահմանում։ Նա մահացել է 1972 թվականի հուլիսի 21-ին, Նայրոբիում, և նրան հաջորդել է իր որդին` Ջիգմե Սինգե Վանգչուկը։
Թագավորի երկրպագումը բութանցիների կողմից
Բութանցիները համարում են, որ երրորդ թագավորը ուներ հատուկ առեղծվածային ուժ։ Ջիգմե Դորոջի Վանգչուկի է նվիրված հիշատակի չորտենը Թհիմփհույում, որի մոտ են գալիս շատ ուխտագնացներ Բութանից. չորտենը համարվում է երազանքների կատարման վայր։
Ամինա Դիլբազի
Ամինա Փաշա ղիզի Դիլբազի (Əminə Paşa qızı Dilbazi);, ադրբեջանական պարուհի, Ադրբեջանական ԽՍՀ ժողովրդական արտիստ (1959) ;
Կենսագրություն
Ամինա Դիլբազին ծնվել է 1919 թվականիե դեկտեմբերի 26-ին Ղազախում ։ Առաջին քայլերը Էմին Դիլբազի բեմական կեղծանունով կատարել է Բաքվի թատրոնում, 1935 թվականին։ Առաջին անգամ նվագել է Ուզեյիր Հաջիբեկովի «Կոլխոզի անապատները» երգը։ 1936-1939 թվականներին եղել է Ադրբեջանի պետական ակադեմիական ֆիլհարմոնիայի երգի և պարի անսամբլի մենակատար։ Հետագայում նա դարձավ պարախմբի ղեկավար։ 1959 թվականին ղեկավարել է Ադրբեջանի Բժշկական ինստիտուտի կողմից ստեղծված «Չինար» ուսանողական պարային խումբը։ 1967 թվականին ստեղծել է «Սեվինճ» աղջիկների համույթ։ 1949 թվականից նա դասավանդում էր Խորեոգրաֆիա դպրոցում։ 1957 թվականին նա նվաճեց ոսկե մեդալ Մոսկվայի 6-րդ ուսանողների և երիտասարդների փառատոնում։ Ամինա Դիլբազին որոշ պարերի հիանալի կատարող է եղել։ Շատ հայտնի է նրա պարերը, ինչպիսիք են «Իննաբի», «Թարաքեմե», «Վաղզալը», «Թուրաջը» և «Նազ էլեմե»։ Ամինա Դիլբազին մասնակցել է «Լեյլի և Մեջնուն» օպերայի, «Արշին Մալ Ալան» և «Սա չլինի, նա լինի» կատակերգությանների պարերում։ Մահացել է 2010 թվականի ապրիլի 30-ին Բաքվում ։
Կոմպոզիտորը Ջովդեթ Հաջիևի կինը էր։
(8326) Պոլկլինգ
(8326) Պոլկլինգ (Paulkling), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 6-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 2,393119 ա. մ., առավելագույնը մոտենում է 1,9123 ա. մ. հեռավորության վրա և հեռանում 2,8739 ա. մ. ։ Արեգակի շուրջ մեկ ամբողջական պտույտ է կատարում 1352,21 երկրային օրվա ընթացքում, իր ուղեծրով շարժվելով միջինում 0,26623 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,14° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուջին Շումեյկերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յութեր Պենդրագոն
Յութեր Պենդրագոն (Uthyr Pendragon, Uthyr Bendragon), նաև հայտնի որպես Յութեր արքա, նախահռոմեական Բրիտանիայի լեգենդար թագավոր ու Արթուր արքայի հայր։ Յութերի մասին մանր հիշատակություններ հանդիպում են հին վալլիերեն պոեմներում, իսկ նրա կենսագրությունն առաջին անգամ գրի է առել Ջոֆրեյ Մոնմուտցին իր «Բրիտանական արքաների պատմություն» աշխատության մեջ, որը հետագայում օգտագործվել է այլ գրքերում։ Գրականության մեջ ներկայացվում է որպես բավականաչափ երկդիմի անձնավորություն, որը սակայն ուժեղ թագավոր է ու իր ժողովրդի պաշտպանը։
Արթուրյան լեգենդում Մեռլինը կախարդանքով Յութերին նմանեցնում է իր թշնամի Գոռլոիսին ու նա որպես Գոռլոիս կարողանում է գիշեր անցկացնել վերջինիս կնոջ՝ Իգրեյնի հետ։ Այսպիսով «անցյալի և ապագայի թագավոր» Արթուրը ապօրինի երեխա է (սակայն հետագա լեգենդում, ինչպես նշում է Թոմաս Մելորին, նրանց մերձեցումը տեղի է ունենում Գոռլոիսի մահից հետո և երեխան օրինականացվում է Իգրեյնի հետ Յութերի ամուսնությամբ )։ Ապօրինության այս թեման կրկնվում է 13-րդ դարի ֆրանսիական արձակում, որտեղ Արթուրն իր խորթ քրոջից՝ Մորգեյզից, ունենում է Մորդրեդին, որն էլ Արթուրին մահացու վիրավորում է Քեմլանի ճակատամարտում։
Անուն
Յութերի մականունը՝ Pendragon բառացի նշանակում է «Գլխավոր վիշապ», իսկ փոխաբերական իմաստով՝ «Գլխավոր առաջնորդ», «Գլխավոր մարտիկ» և այլն ։ «Բրիտանական արքաների պատմություն» աշխատության մեջ Ջոֆրեյ Մոնմուտցին սխալ է մեկնաբանել այն, դրան տալով «Վիշապի գլուխ» իմաստը ։ Ըստ Ջոֆրեյի՝  Յութերը վերցրել է այս մականունը, երբ մի արտասովոր վիշապակերպ գիսաստղ է տեսել, որից ոգեշնչվելով իր դրոշների վրա վիշապներ է պատկերել։ Ըստ ֆրանսիացի բանաստեղծ Ռոբեր դե Բորոնի ՝ Յութերի ավագ եղբայր Աուրելիուս Ամբրոսիուսն է նկատել գիսաստղն ու վերցրել «Pendragon» անունը, իսկ Յութերն այն կրել է եղբոր մահից հետո։
Հին ուելսական պոեզիայում
Չնայած արթուրյան լեգենդի ուելսական ավանդությունը հատվածական է, Յութերն այնտեղ նշվում է որպես Արթուրի հայր։
Յութերը հիշատակվում է մոտավորապես 10-րդ դարի «Ի՞նչ մարդ է դռնապանը» պոեմում, այնուհետև նաև Տալիեսինի գրքի «Յութեր Պենի մահվան երգը» հատվածում ։
51-րդ տրիադում հանդիպող Յութերի մասին հաջորդ հիշատակության մեջ ասվում է, որ նա Կոնստանտին III-ի որդին է ու Աուրելիուս Ամբրոսիուսի և Կոնստանս II-ի եղբայրը ։
Բրիտանական արքաների պատմություն
Յութերը լավ հայտնի է Ջոֆրեյի «Բրիտանական արքաների պատմություն» գրքից (1136), որտեղ նա Բրիտանիայի թագավոր Կոնստանտին III-ի որդին է։ Իրենց հոր մահից հետո նրա ավագ եղբայր Կոնստանսը հաջորդում է նրան գահի վրա, սակայն սպանվում է իր խորհրդական Վորտիգերնի կողմից, որն էլ խլում է գահը։ Մանկահասակ Յութերն ու Աուրելիուս Ամբրոսիուսը փախչում են Բրետան, որտեղից վերադառնում են արդեն չափահաս դարձած ու Աուրելիուսը, իր դղյակում Վորտիգերնին վառելով, թագավոր է դառնում։
Յութերն օգնում է Մեռլինին Սթոունհենջի քարերն Իռլանդիայից Բրիտանիա տեղափոխել։ Հետագայում, երբ Աուրելիուսը հիվանդանում է, Յութերն է առաջնորդում բանակն ընդդեմ Վորտիգերնի որդի Պասչենտի ու վերջինիս անգլոսաքս դաշնակիցների դեմ։ Ճակատամարտի վայրը մեկնելիս նա վիշապակերպ գիսաստղ է տեսնում, որը Մեռլինը մեկնաբանում է որպես Աուրելիուսի մահվան ու Յութերի փառավոր ապագայի կանխտեսում։ Յութերը հաղթում է ճակատամարտը, ընդունում «Պենդրագոն» մականունն ու վերադառնում։ Պարզվում է, որ Աուրելիուսը թունավորվել է մի մարդասպանի կողմից․ նա թագավոր է դառնում ու հրամայում երկու ոսկե վիշապ պատրաստել, որոնցից մեկն օգտագործում է իր դրոշի վրա։
Նա ապահովում է Բրիտանիայի սահմանները և ճնշում սաքսոնների ապստամբություններն իր համախոհների օգնությամբ, որոնցից մեկը Քորնուոլի դուքս Գոռլոիսն էր։ Հաղթանակը նշելու խնջույքի ժամանակ Յութերը սիրհարվում է վերջինիս կնոջը՝ Իգրեյնին, ու նրանց միջև պատերազմ է սկսվում։ Գոռլոիսը կնոջն ուղարկում է անառիկ Թինթաջել ամրոցը, իսկ ինքը մեկ այլ վայրում պաշարվում Յութերի կողմից։ Վերջինս Մեռլինի օգնությամբ կերպարանափոխվում է Գոռլոիսի ու Թինթաջել ամրոցում գիշեր անցկացնում Իգրեյնի հետ՝ նրան Արթուրով հղիացնելով, իսկ հաջորդ օրը պարզվում է, որ Գոռլոիսն սպանվել է։ Յութերն ամուսնանում է Իգրեյնի հետ ու նրանք Աննա անունով դուստր են ունենում (որը հետագա պատմություններում ստանում է Մորգեյզ անունն ու համարվում Իգրեյնի դուստրը նախորդ ամուսնությունից)։ Մորգեյզն ամուսնանում է Լոթիանի թագավոր Լոթի հետ ու ծնունդ տալիս Գավեյնին ու Մորդրեդին։
Հետո Յութերը հիվանդանում է ու սաքսոնների դեմ պատերազմն սկսում է վատ ընթացք ստանալ։ Նա պնդում է, որ իր բանակն ինքը պետք է առաջնորդի, ու չնայած սաքսոնները նրան «կիսամեռ թագավոր» են անվանում, կարողանում է հաղթել նրանց։ Սաքսոնները սակայն գտնում են նրան սպանելու ձևը և թունավորում այն աղբյուրը, որից նա ջուր էր խմելու ։
Յութերի ընտանիքը սերում է պատմական անձանցից․ Կոնստանտինը պատմական Կոնստանտին III-ն է, որը 407-411 թվականներին բռնազավթել էր հռոմեական գահը, Կոնստանսը նրա որդին է, Աուրելիուս Ամբրոսիուսը պատմական Աուրելիուս Ամբրոսիուսն է, թեև վերջինիս կապը Կոնստանտինի ու Կոնստանսի հետ փաստագրված չէ։
Այլ միջնադարյան գրականություն
Ռոբեր դե Բորոնի «Մեռլին» պոեմում սաքսոնական առաջնորդի կողմից մահափորձի ենթարկվելուց հետո Յութերն սպանում է նրան ու Մեռլինը նրա համար ստեղծում է «Կլոր սեղանը»։ «Լանսելոթ-Գրեյլ» արձակում Յութեր Պենդրագոնը ծնվում է Ֆրանսիայի Բուրժ քաղաքում։
Յութեր Պենդրագնի ծագման մասին մեկ այլ տարբերակ է նկարագրվում Վոլֆրամ ֆոն Էշենբախի «Պարցիֆալ» ասպետական վեպում։ Ոմն Մազադան Տերդելասչոյե անունով փերիի հետ մեկնում է Ֆեյմուրգան երկիրը, որտեղ նրանք երկու որդի են ունենում՝ Լազալիեզն ու Բրիկուսը։ Բրիկուսից ծնվում է Ուտերպենդրագունը՝ Արթուրի հայրը, իսկ ավագ որդին՝ Լազալիեզը, ծնունդ է տալիս Գանդին Անժուացուն՝ Գահմուրետի հորը, որից էլ ծնվում է Պերցիֆալը։ Որոշ վաղ գերմանական աղբյուրներ նշում են Յութերի՝ փերիներից սերման մասին, որով էլ բացատրվում է Արթուրի կապն Էվըլոնի հետ, որտեղ նրան տեղափոխում են բուժելու։
Յութերը նաև հիշատակվում է «Սըր Քլեգես» ասպետական վեպում որպես թագավոր, որի համար սըր Քլեգեսը բերում է կախարդանքով ձեռք բերած ամանորյա բալերը ։
Ժամանակակից գործեր
Յութեր Պենդրագոնը շարունակում է մնալ ժամանակակից արթուրյան գրականության և այլ արձակի ամենահիշատակվող հերոսը։
Դիլարամի մատ
Դիլարամի մատ, անհայտ հեղինակի միջնադարյան մանսուբ (շախմատային դիրք Ստամբուլի թանգարանում պահվող 1140 թվականի մագաղաթից), որում մատը ստացվում է երկու նավակների զոհաբերությամբ։ Որոշ հրատարակություններում որպես հեղինակ նշվում է շատրանջի արաբ վարպետ աս-Սուլին.
Պատմություն
Անվանումը ծագում է պարսիկ բանաստեղծ Ֆիրդուսի ալ-Թահիթալի 1503 թվականի շախմատային մի ձեռագրում ներկայացվող սիրային պատմությունից։ Դիլարամը (պարսկերեն՝ «հանգիստ սիրտ») շախմատի մոլի սիրահար վեզիրի կինն էր։ Մի օր նա խաղում է ուժեղ մրցակցի հետ։ Նրա բախտը չի բերում, և նա տանուլ է տալիս ողջ ունեցվածքը։ Այդժամ, տարվելով խաղով, նա անում է վերջին խաղադրույքը՝ գեղեցկուհի Դիլարամին։ Վճռորոշ այդ պարտիայում նրա գործերը կրկին վատ են դասավորվում։ Սպիտակ արքային վտանգ է սպառնում բոլոր կողմերից։ Բայց խաղին հետևող Դիլարամն այդ դիրքում նկատում է հրաշագեղ փրկություն և բացականչում է. «Զոհաբերի՜ր երկու ռուխը (արաբերեն՝ «նավակ») և փրկի՜ր ինձ» ։ Այդ հուշումից հետո վեզիրը գտնում է գեղեցիկ կոմբիանցիան և հաղթում.
1.Նh8+ Ա։h8
2.Аf5+ Աg8
3.Նh8+ Ա։h8
4.g7+ Աg8
h3 դաշտում ալֆիլ (А) է («ալֆիլ»՝ արաբերեն «փիղ»), որը փղի «նախնին» է և կարող էր անկյունագծով ցատկել միայն մեկ դաշտի վրայով, ձիու պես ցատկելով նաև այլ խաղաքարերի վրայով։
Ծանոթագրություններ
Կատեգորիա:Շախմատային եզրույթներ Կատեգորիա:Շախմատային մատեր
Խնձորի այգին (այլ կիրառումներ)
Խնձորի այգին, կարող է վերաբերել՝
Նեբա
Նեբա (根羽村), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 89,95 կմ², բնակչությունը՝ 992 մարդ, իսկ խտությունը 11,03 մարդ/կմ²։
Աշխարհագրական դիրք
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Տոյոտա, Էնա քաղաքների, Սիտարա ավանի և Ուրուգի, Հիրայա, Տոյոնե գյուղերի հետ ։
Արտաքին հղումներ
Կատեգորիա:Ճապոնիայի բնակավայրեր Կատեգորիա:1889 թվականին հիմնադրված բնակավայրեր
Եվգենի Վիշինսկի
Վիշինսկի Եվգենի Եվգենևիչ, Հայկական կորպուսի ռուս գեներալ։ Ռազմական արևելագետ, զբաղվել Է Անդրկովկաս ի և Թուրքիա ի ուսումնասիրությամբ։
Կենսագրություն
Ծնվել է 1873 թվականի հուլիսի 19-ին Սուվալկայի նահանգի ժառանգական ազնվականների ընտանիքում։
Վարժարանն ավարտելուց հետո ավարտել է Մոսկվա յի յունկերյան ուսումնարանը և գլխավոր շտաբի` Նիկոլայի անվան ակադեմիան։ Ծառայել է Կովկասյան ռազմական օկրուգում ՝ զբաղեցնելով տարբեր պաշտոններ՝ ավագ ադյուտանտ, շտաբի սպա, գումարտակի հրամանատար, Էրզրում ում Ռուսաստանի գլխավոր հյուպատոսության քարտուղար։ 1913 թվականի ապրիլից նա ղեկավարում էր Էրիվան ի 13 -րդ լեյբ-գրենադերական գունդը։ Էրզրումում` Ռուսաստանի հյուպատոսության քարտուղար (08.10.1908-09.05.1914): Գնդապետ (հոդ. 06.12.1909): ԳՈԻԳՇ Գործավար (09.05.1914):   Առաջին համաշխարհային պատերազմ ի մասնակից։ Ղեկավարել է Էրիվանի 13 -րդ լեյբ-գրենադերական գունդը։ Գեներալ-մայոր։ Կովկասյան բանակի շտաբի հերթապահ գեներալ, (13.10.1916 թ.) հետագայում` Կովկասյան բանակի գեներալ-կվարտիրմեյստերի օգնական` շտաբի պետ։
Առաջին համաշխարհային պատերազմի ժամանակ նա աչքի ընկավ թշնամու հետ մարտերում, դարձավ գեներալ -մայոր, իսկ 1917 թվականի ապրիլի 7 -ին ՝ Կովկասյան բանակի շտաբի պետ։
Ռազմական նախարարի հրամանով Պետրոգրադ է գործուղվել ժամանակավոր կառավարության տրամադրության տակ ' Հայաստանի գործերի վերաբերյալ հարցերի քննարկմանը մասնակցելու համար։ 1918 թվականի մարտի 5-ին, Կովկասյան բանակի գլխավոր հրամանատարի հրամանով, Վիշինսկին նշանակվեց առանձին Հայկական կորպուսի շտաբի պետ։ Սեպտեմբերին կորպուսի կազմալուծման կապակցությամբ Վիշինսկին անցնում է Հայաստանի Հանրապետության ռազմական նախարարության տրամադրության տակ։ Այդ օրերին  երկրի ղեկավար և նախարար Հովհաննես Քաջազնունին, գեներալներ Նազարբեկովին և Վիշինսկուն ուղղված հեռագրում, մասնավորապես, նշում է.
''«Հաշվի առնելով շտաբի գործունեության ավարտը, ես անկեղծ շնորհակալություն  և երախտագիտություն եմ հայտնում ծառայության համար` բոլոր պաշտոնյաներին, իսկ Ձեզ ՝ հարգարժան Ֆոմա Իվանովիչ և Եվգենի Եվգենևիչ, խնդրում եմ ընդունել Հանրապետության կառավարության անունից ջերմ երախտագիտություն` ծանր ժամանակներում անձնվեր ծառայության համար:.. Վստահ եմ, որ դուք և Եվգենի Եվգենևիչը չեք հրաժարվի այսուհետ ևս ծառայել ձեր գիտելիքներով և փորձով ՝ ի շահ Հայաստանի»:''
1918 թվականի սեպտեմբերի 30-ին Ե.Վիշինսկին մահացել է Դիլիջանում, որտեղ էլ հուղարկավորվել է ռուսական եկեղեցու բակում ՝ զինվորական պատիվներով։
Նա ուսումնասիրել է Անդրկովկասի և Թուրքիայի պատմությունը և կենցաղը, գրել է մի շարք աշխարհագրական և վիճակագրական աշխատություններ։
Ձերքբեռումները և    նվաճումները
Գեներալ-մայոր (1915)
Պարգևներ`
Սուրբ Ստանիսլավի III աստիճանի շքանշան (1903)
Սուրբ Աննայի III աստիճանի շքանշան (1906)
Սուրբ Ստանիսլավի II աստիճանի շքանշան (1908)
Սուրբ Աննայի II աստիճանի շքանշան (1911)
Սուրբ Վլադիմիիրի IV աստիճանի շքանշան (1915)
Սուրբ Վլադիմիրի III աստիճանի շքանշան (1915)
Սուրբ weaponորջ զենք (VP 13.10.1916)
Սուրբ Գևորգի IV- ի շքանշան
Բանիի շքանշան (Անգլիա)
Առյուծի և արևի II աստիճանի շքանշան
Լրացուցիչ տեղեկություններ
Այրին և դուստրը տեղափոխվեցին Թիֆլիս։
Իր կարճատև (ընդամենը 45 տարվա) կյանքի ընթացքում Ե.Ե. Վիշինսկին շատ արժեքավոր բաներ արեց ռուսների և հայերի մերձեցման համար և թողեց բարի հետք։
Բյուկ (Արեշի գավառ)
Բյուկ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 101 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Մարչելինա
Մարչելինա (Marcellina) կոմունա Իտալիայում, Լացիո մարզի Հռոմ գավառում ։
Բնակչությունը կազմում է 6732 մարդ (ըստ 2008 թվականի տվյալների), բնակչության խտությունը կազմում է 441 մարդ/կմ²։ Տարածքը 15 կմ² է։ Փոստային ինդեքսը 10, հեռախոսային կոդը 0774։
Ծանոթագրություններ
Կատեգորիա:Իտալիայի քաղաքներ
Ուսպենկա (գյուղ, Ամվրոսիևսկի շրջան)
2001 թվականի տվյալներով Ուսպենկա գյուղում բնակվում էր 1 478 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
How Will I Know
«How Will I Know», ամերիկյան երգչուհի Ուիթնի Հյուսթոնի պարային երգը, որը թողարկվել է 1985 թվականի նոյեմբերի 22-ին։ Նրա երկրորդ հիթը, որը գլխավորել է ամերիկյան Billboard Hot 100 հիթ-շքերթը (2 շաբաթ № 1-ում՝ 1986 թվականի փետրվարի 15-ից) և Ավստրալիայի հիթ-շքերթը։ Երգը գրվել է George Merrill-ի և Shannon Rubicam-ի կողմից և նախ նախատեսված էր Ջանեթ Ջեքսոնի համար, սակայն նա հրաժարվել է դրանից։ Հյուսթոնն այդ երգը ձայնագրել է մեկ այլ տեքստով՝ պրոդյուսեր Narada Michael Walden-ի հետ։ Սինգլը դարձել է նրա առաջին հիթը, որը հասել է № 1 հորիզոնականին Կանադայում ։
«How Will I Know» երգի երաժշտական տեսահոլովակը նկարահանել է ռեժիսոր Brian Grant-ը ։ 1986 թվականին տեսահոլովակը MTV Video Music Awards մրցանակ է ստացել MTV Video Music Awards անվանակարգում Լավագույն կանացի տեսանյութ MTV VMA մրցանակաբաշխության ժամանակ (1986 MTV Video Music Awards) ։
Մարիա Անտոնիա Պարմացի
Մարիա Անտոնիա Պարմացի, Պարմայի ( գավառ՝ Իտալիայի հյուսիսային՝ Էմիլիա Ռոմանիայի մարզում) արքայադուստր։ Դուքս՝ Ֆերդինանտ I Պարմացու և նրա կին՝ Մարիա Ամալիա Ավստրիացու դուստրը։ Նա չանվանակոչվեց ի պատիվ իր հորաքրոջ՝ Մարի Անտոնետ Ֆրանսիացու ինչպես ենթադրվում էր, այլ իր հոր հորաքրոջ՝ Մարի Անտոնետ Ֆրանսիացու, ով նաև հանդիսանում էր Մարիայի կնքամայրը ։
Կենսագրություն
Մարիան իր եղբոր և քույրերի հետ ապրել է Պարմայում, որտեղ նրան քնքշաբար անվանում էին Տոգնինա (Tognina)։ Նա տաղանդավոր նկարիչ էր և ուսումնառություն է ստացել Պարմայի Գեղարվեստի ակադեմիայի պրոֆեսորներ Գյուզեպպե Բալդրիգիից և Դոմենիկո Մուզիից։
1796 թվականին Պարման մտավ Ֆրանսիայի կազմի մեջ։ Նրա ծնողները պաշտոնապես մնացին իրենց գահին, չնայած գտնվում էին ֆրանսիական պահակախմբի հսկողության տակ։ Մարիա Անտոնիան և նրա քույրը՝ Կառլոտան, վայելում էին իրենց ազատությունը, քանի որ համարվում էին ոչ քաղաքական անձինք ։ Ֆրանսիական օկուպացիայի ողջ ընթացքում քույրերը մնացին ծնողների կողքին, որպես աջակցություն։ Երկուսն էլ ժառանգել էին իրենց հոր կրոնապաշտությունն ու մոր ուժեղ կամքը ։ Կառլոտան ցանկանում էր Ֆրանսիայի նահանգապետ Ժան-Անդոշ Յունոտի վրա տպավորություն գործելով ֆինանսական աջակցություն ստանալ իր հասարակական դիրքը պահելու համար ։ Ի տարբերություն քրոջ՝ Մարիա Անտոնիան խիստ էր և զուսպ ։ 1802 թվականի հոկտեմբերին, մահացավ նրանց հայրը։ Տեղի ունեցավ պաշտոնական հուղարկավորություն, որին ներկա էին ընտանիքի բոլոր անդամները։ Հուղարկավորումից հետո նրանց մայրն աքսորվեց և քույրերը նրան ուղեկցեցին մինչև Պրահա և մնացին նրա կողքին մինչև մահ։ Պրահայում նրանք ապրեցին մենության և մոռացության մեջ՝ իրենց ժամանակն անցկացնելով աղոթքներով ։
Մարիա Անտոնիան երբեք չամուսնացավ և 1802 թվականին մտավ Ուրսուլին (Կաթոլիկ եկեղեցու կրոնական ինստիտուտ) որպես սկսնակ։ 1803 թվականի ապչրիլի 22-ին նա պաշտոնապես դարձավ Ուրսուլինի միանձնուհի և անվանակոչվեց քույր Լուիզա Մարի (Լուիջիա Մարիա)։ 1804 թվականին, մոր մահից հետո, նրա քույրը տեղափոխվեց Հռոմ։ Մարիա Անտոնիան մնաց Պրահայում մինչև Նապոլեոնի պարտությունը, որից հետո վերադարձավ Պարմա։
Հաջորդ տարիեների ընթացքում նա ապրեց հանգիստ և համեստ կյանքով Պարմայի Ուրսուլին մենաստանում։ 1831 թվականի մայիսի 9-ին նա տեղափոխվեց Հռոմի Սուրբ Ագաթա մենաստան, որտեղ մահացավ 1841 թվականին։
Ծանոթագրություններ
Կատեգորիա:Կաթոլիկ միանձնուհիներ
Սգավոր ձյունը (ֆիլմ)
Սյուժե
Ինքնաթիռը վթարի է ենթարկվում լեռներում։ Արկածախնդրության հակում ունեցող Մարսելինը համոզում է եղբորը բարձրանալ լեռներն ու զոհված ուղևորների գրպանները «մաքրել»։ Մարդկային տարբեր նկարագրի տեր հերոսները բարոյական ընտրության առաջ են հայտնվում ։ Ֆիլմը նկարահանվել է Անրի Թրուայայի վեպի մոտիվներով։
Արտաքին հղումներ
Կատեգորիա:1978 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Յուրի Երզնկյանի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:«Հայֆիլմ» ստուդիայի ֆիլմեր
Լաուրա Բենանտի
Կյանք և կարիերա
Բենանտին ծնվել է Նյու Յորքում՝ Բրոդվեյի դերասանների ընտանիքում ։ Նրա ծնողները ամուսնալուծվել են և մանուկ Լաուրան մոր և խորթ հոր հետ միասին, որի ազգանունն էլ հենց հետագայում վերցրել է Բենանտին, տեղափոխվել է Նյու Ջերսի։
16 տարեկանում առաջնաելույթ է ունեցել «Hello, Dolly!» մյուզիքլում, իսկ 1997 թվականին ավարտել է միջնակարգ դպրոցը ։
1998 թվականին Բենանտին առաջնաելույթ է ունեցել Բրոդվեյի բեմում «Երաժշտության ձայնը» մյուզիքլում, իսկ մեկ տարի անց ստացել է իր կարիերայի առաջին անվանակարգը՝ «Թոնի» մրցանակ «Ռիթմ» մյուզիքլում իր դերի համար։ 2002 թվականին ստացել է «Թոնի»-ի երկրորդ անվանակարգը՝ Վանեսա Ուիլյամսի հետ «Անտառում» մյուզիքլում խաղալու համար, նաև առաջադրվել է «Դրամա Դեսկ» մրցանակի։ Շոուներից մեկի ժամանակ ողնաշարի լուրջ վնասվածք է ստացել, որի պատճառով մեծ ծանրաբեռնվածության դեպքում դերասանուհու մարմինը պարբերաբար կաթվածահար է լինում։ 2008 թվականին դրական գնահատական է ստացել քննադատներից և արժանացել է «Թոնի» և «Դրամա Դեսկ» մրցանակների՝ Փեթի Լյուպոնի հետ «Գնչուհի» մյուզիքլում իր դերի համար ։ 2011 թվականին ստացել է «Թոնի» չորրորդ անվանակարգը «Կանայք նյարդային խանգարման եզրին» մյուզիքլի համար ։ 2016 թվականին Բենանտին ստացել է հինգերորդ անվանակարգը «Նա սիրում է ինձ» մյուզիքլում դերի համար։
2005 թվականին Բենանտին առաջնաելույթ է ունեցել հեռուստատեսությունում։ Ապա նկարահանվել է ֆիլմերում՝ «Պահիր ռիթմը» և «Էլի Սթոուն», «Փլեյբոյ ակումբ» և «Օրենք ու կարգ։ Հատուկ կորպուս» հեռուստասերիալներում։ 2012 և 2013 թվականներին նկարահանվել է NBC-ի «Go On» սիթքոմում ։
2013 թվականին Բենանտին նկարվել է ուղիղ եթերով հեռարձակվող «Երաժշտության հնչյունները» մյուզիքլի հեռուստատարբերակում ։ Նա նաև երկրորդական դերեր է ստանձնել «Սիրելի բժիշկ» և «Ջեքիի քույրը» սերիալներում։ 2014 թվականին Բենանտին որպես քանթրի երգչուհի միացել է ABC-ի «Նեշվիլ» սերիալի երրորդ եթերաշրջանին ։
Անձնական կյանք
2005-2006 թվականներին Բենանտին ամուսնացած է եղել երգիչ Քրիս Բարոնի՝ «Spin Doctors» խմբի լիդ վոկալիստի հետ։
2007-2013 թվականներին Բենանտին ամուսնացած է եղել դերասան Սթիվեն Պասկուալի հետ։
2015 թվականի նոյեմբերի 15-ից Բենանտին երրորդ անգամ ամուսնացել է Պատրիկ Բրաունի հետ։ Ամուսիններն ունեն դուստր՝ Էլլա Ռոուզ Բենանտի-Բրաունը ։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:«Թոնի» մրցանակի դափնեկիրներ Կատեգորիա:Ամերիկացի կինոդերասանուհիներ Կատեգորիա:«Դրամա Դեսկ» մրցանակի դափնեկիրներ Կատեգորիա:21-րդ դարի ամերիկացի դերասանուհիներ
Ռոկի դե լա Ֆուենտե
Ռոկե (Ռոկի) դե լա Ֆուենտե, մեքսիկա-ամերիկացի գործարար, քաղաքական գործիչ և ակտիվիստ։ ԱՄՆ 2016 թվականի նախագահական ընտրություններում առաջադրվել է «Բարեփոխումներ» և «Դելտա» կուսակցությունների կողմից։ Մինչ այդ դե լա Ֆուենտեն անհաջողորեն իր թեկնածությունն առաջադրել է 2016 թվականի Դեմոկրատական կուսակցությունից Ֆլորիդա նահանգի սենատորի թեկնածուի և Դեմոկրատական կուսակցության կողմից ԱՄՆ նախագահի առաջնահերթ ընտրություններում։
Կենսագրություն
Դե լա Ֆուենտեն ծնվել է 1954 թվականի հոկտեմբերի 10-ին՝ Կալիֆոռնիա նահանգի Սան Դիեգո քաղաքի բարեգործական հիվանդանոցում, Ռոկե Անտոնիո դե լա Ֆուենտե Ալեքսանդրայի և Բերտա Գուերա Իսագուռեի ընտանիքում։ Մեծացել է Մեխիկոյի քաղաքներում, Տիխուանայում (Ներքին Կալիֆորնիա) և ԱՄՆ-ում (Սան Դիեգո և Անահայմ, Կալիֆոռնիա)։ Կրթությունը ստացել է ծնողներից և կրոնական տարբեր կազմակերպություններից, ինչպիսիք են Քրիստոսի լեգեոներները, Մարիամի փոքր եղբայրները, Լոս Անջելեսում սրբազան սրտի կարմելիտների ուխտը, Սուրբ Հոգու դուստրերը և ճիզվիտների ուխտը։ Պատանեկության տարիներին դե լա Ֆուենտեն հաճախում էր Կալիֆոռնիայի Անահայմ քաղաքի Ս. Քեթրինի ռազմական ակադեմիա։Մեքսիկայի ազգային ինքնավար համալսարանից ստացել է ֆիզիկայի և մաթեմատիկայի գիտությունների բակալավրի աստիճան։ Մեխիկոյի մերձակայքում գտնվող Անաուասկի համալսարանում սովորել է հաշվապահություն և բիզնեսի կառավարում։
Դե լա Ֆուենտեն ձեռնարկություններ և ունեցվածք ունի Դոմինիկյան Հանրապետությունում, Մեքսիկայում, ԱՄՆ-ում և Ուրուգվայում։
2016 թվականի քաղաքական արշավներ
2016 թվականին Դե լա Ֆուենտեն մեկնարկել է ԱՄՆ նախագահական ընտրություններին ուղված իր նախընտրական քարոզարշավը։
Դեմոկրատական կուսակցությունից
Դեմոկրատական կուսակցության առաջնային ընտրությունների ժամանակ ձգտում էր առաջադրվել այս կուսակցություն կողմից։ Սակայն 2016 թվականի Դեմոկրատական կուսակցության ազգային հավաքում կուսակցությունը չառաջադրեց։ Նա ստեղծելով ամերիկյան «Դելտա» կուսակցությունը՝ առաջադրել է իր թեկնածությունը «Երրորդ կուսակցությունից»։ Փոխնախագահի իր թեկնածուն Մայքլ Շտայնբերգն է։ Դե լա Ֆուենտեն առաջադրվել է նաև «Բարեփոխումներ» կուսակցության կողմից, որն ունի քվեաթերթիկների թույլտվություն Ֆլորիդայում, Լուիզիանայում և Միսիսիպիում։
Ընտրություններն ԱՄՆ Սենատում
Դե լա Ֆուենտեն նաև փորձել է մտնել ԱՄՆ Սենատ։ 2016 թվականի հունիսի 20-ին Դեմոկրատական կուսակցության ընտրություններում Ֆլորիդա նահանգից Միացյալ Նահանգների Սենատի թեկնածու առաջադրվելու իրավունքի համար վճարել է 10,440 դոլար (ներկայումս Ֆլորիդայի նահանգի սենատոր է հանրապետական Մարկո Ռուբիոն)։ Ընտրություններին մասնակցել են նաև Պատրիկ Մերֆին, Ալան Գրեյսոնը, Փամ Քեյթը և Ռեջինալդ Լաստերը։ Արդյունքում, Դեմոկրատական կուսակցությունից առաջադրվել է Պատրիկ Մերֆին։
Արտաքին հղումներ
Կատեգորիա:21-րդ դարի ամերիկացի քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի գործարարներ Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի նախագահական ընտրություններ 2020 թեկնածուներ
ՀՀ նախագահի ընտրություններ
Ընտրվելու ժամկետը և չափորոշիչները
Հանրապետության Նախագահն ընտրվում է Հայաստանի Հանրապետության քաղաքացիների կողմից՝ հինգ տարի ժամկետով։ Հանրապետության Նախագահ կարող է ընտրվել երեսունհինգ տարին լրացած, վերջին տասը տարում Հայաստանի Հանրապետության քաղաքացի հանդիսացող, այլ պետության քաղաքացիություն չունեցող, վերջին տասը տարում Հանրապետությունում մշտապես բնակվող և ընտրական իրավունք ունեցող յուրաքանչյուր ոք։ Նույն անձը չի կարող ավելի քան երկու անգամ անընդմեջ ընտրվել Հանրապետության Նախագահի պաշտոնում։
Ընտրության կարգը
Հանրապետության Նախագահն ընտրվում է Սահմանադրությամբ և օրենքով սահմանված կարգով։ Հանրապետության Նախագահի ընտրությունը անցկացվում է նրա լիազորությունների ավարտից հիսուն օր առաջ։ Հանրապետության Նախագահ է ընտրվում այն թեկնածուն, որին կողմ է քվեարկել բոլոր թեկնածուներին կողմ քվեարկած ընտրողների թվի կեսից ավելին։ Եթե քվեարկվել է երկուսից ավելի թեկնածու, և նրանցից ոչ մեկին կողմ չեն քվեարկել անհրաժեշտ թվով ընտրողներ, ապա քվեարկությունից հետո՝ տասնչորսերորդ օրը, անցկացվում է Հանրապետության Նախագահի ընտրության երկրորդ փուլ։ Հանրապետության Նախագահի ընտրության երկրորդ փուլին կարող են մասնակցել այն երկու թեկնածուները, որոնց կողմ են քվեարկել առավել թվով ընտրողներ։ Երկրորդ փուլում Հանրապետության Նախագահ է ընտրվում այն թեկնածուն, որին կողմ են քվեարկել առավել թվով ընտրողներ։ Մեկ թեկնածու քվեարկվելու դեպքում նա ընտրվում է, եթե կողմ է քվեարկել քվեարկության մասնակիցների կեսից ավելին։ Եթե Հանրապետության Նախագահ չի ընտրվում, ապա նշանակվում է նոր ընտրություն, իսկ քվեարկությունն անցկացվում է նոր ընտրություն նշանակվելուց հետո՝ քառասուներորդ օրը։ Հանրապետության Նախագահն իր պաշտոնն ստանձնում է Հանրապետության նախորդ Նախագահի լիազորությունների ավարտման օրը։ Նոր կամ արտահերթ ընտրության միջոցով ընտրված Հանրապետության Նախագահը պաշտոնն ստանձնում է ընտրությունից հետո՝ քսաներորդ օրը։ Հանրապետության Նախագահի թեկնածուներից մեկի համար անհաղթահարելի խոչընդոտներ առաջանալու դեպքում Հանրապետության Նախագահի ընտրությունը հետաձգվում է երկշաբաթյա ժամկետով։ Անհաղթահարելի ճանաչված խոչընդոտները չվերանալու դեպքում նշանակվում է նոր ընտրություն, իսկ քվեարկությունն անցկացվում է նշված երկշաբաթյա ժամկետը լրանալուց հետո՝ քառասուներորդ օրը։ Մինչև քվեարկության օրը թեկնածուներից մեկի մահվան դեպքում նշանակվում է նոր ընտրություն, իսկ քվեարկությունն անցկացվում է նոր ընտրություն նշանակելուց հետո՝ քառասուներորդ օրը։ Հանրապետության Նախագահի հրաժարականի, մահվան, լիազորությունների կատարման անհնարինության կամ նրան պաշտոնանկ անելու դեպքերում նշանակվում է Հանրապետության Նախագահի արտահերթ ընտրություն, իսկ քվեարկությունն անցկացվում է Հանրապետության Նախագահի պաշտոնը թափուր մնալուց հետո՝ քառասուներորդ օրը։ Ռազմական և արտակարգ դրության ժամանակ Հանրապետության Նախագահի ընտրություն չի անցկացվում, իսկ Հանրապետության Նախագահը շարունակում է իր լիազորությունների իրականացումը։ Այս դեպքում ռազմական կամ արտակարգ դրության ավարտից հետո՝ քառասուներորդ օրը, անցկացվում է Հանրապետության Նախագահի ընտրություն։
1991 թ. ընտրություններ
Հիմնական հոդված՝ ՀՀ նախագահի ընտրություններ 1991
1996 թ. ընտրություններ
Հիմնական հոդված՝ ՀՀ նախագահի ընտրություններ 1996
1998 թ. ընտրություններ
Հիմնական հոդված՝ ՀՀ նախագահի ընտրություններ 1998
2003 թ. ընտրություններ
Հիմնական հոդված՝ ՀՀ նախագահի ընտրություններ 2003
2008 թ. ընտրություններ
Հիմնական հոդված՝ ՀՀ նախագահի ընտրություններ 2008
(8327) Վեյհենմայեր
(8327) Վեյհենմայեր (Weihenmayer), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 6-ին Կարոլին Շումեյկերի և Յուջին Շումեյկերի կողմից Պալոմարում ։
Միջին հեռավորությունը Արեգակից կազմում է 2,675766 ա. մ., առավելագույնը մոտենում է 2,2921 ա. մ. հեռավորության վրա և հեռանում 3,0594 ա. մ. ։ Արեգակի շուրջ մեկ ամբողջական պտույտ է կատարում 1598,71 երկրային օրվա ընթացքում, իր ուղեծրով շարժվելով միջինում 0,225181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,42° անկյուն։
Վահե Պողոսյան
Վահե (Վոլոդյա) Ալեքսանի Պողոսյան, հայ գրող, արձակագիր։ Հայաստանի գրողների միության անդամ 1975 թվականից։
Կենսագրություն
Վահե Պողոսյանը ծնվել է 1944 թվականի օգոստոսի 20-ին, Երևանում։ Սովորել է Երևանի Օրջոնիկիձեի անվան դպրոցում, մի քանի տարի աշխատել որպես շինարարության բանվոր։ 1965 թվականին ավարտել է Երևանի էլեկտրամեխանիկական տեխնիկումը, 1970 թվականին՝ Երևանի պետական համալսարանի բանասիրական ֆակուլտետի ժուռնալիստիկայի բաժինը։ Միաժամանակ 1970 թվականին ավարտել է Երևանի քաղկոմին առընթեր մարքսիզմ-լենինիզմի համալսարանի տնտեսագիտական ֆակուլտետը։ Եղել է ԽՄԿԿ անդամ 1971 թվականից։ 1970-1971 թվականներին աշխատել է Կիրովականի «Կայծ» քաղաքային թերթում որպես գրական աշխատող, 1971-1972 թվականներին «Հայաստանի ժողովրդական տնտեսություն» ամսագրում բաժնի բարիչ, 1972-1974 թվականներին՝ «Հայաստանի աշխատավորուհի» ամսագրում նախ որպես բաժնի վարիչ, ապա՝ պատասխանատու քարտուղար, 1974-1976 թվականներին՝ «Հայաստան» հրատարակչության քաղաքական գրականության բաժնում որպես ավագ խմբագիր ։ 1976-1980 թվականներին եղել է «Գարուն» ամսագրի գրականության բաժնի վարիչ ։
Ստեղծագործություններ
Պողոսյանի պատմվածքների, վիպակների հիմնական թեման ժամանակակից կյանքն է («Կանգառում և սլացքի մեջ», 1972, «Ասպետի կացարանը», 1977, «Երկնային պատիժ», 1983, «Ճերմակ գառների ամառը», 1985, «Տաք ձյունը», 1985): Պողոսյանի առաջին պատմվածքը տպագրվել է 1965 թվականին։ Նրա պատմվածքներից ու վիպակներից մի քանիսը թարգմանվել են ռուսերեն, ուկրաիներեն, բելոռուսերեն, լիտվերեն, վրացերեն, լեհերեն, ադրբեջաներեն։ Ռադիոյով հաղորդվել են Պողոսյանի «Խաղը» և «Ասպետի կացարանը» ռադիոպիեսները («Ասպետի կացարանը» հաղորդվել է նաև ադրբեջաներեն)։ Պողոսյանի ստեղծագործությունների հիման վրա ստեղծվել են հեռուստաբեմադրություններ («Երկնային քարանձավ», 1973, ռեժիսոր՝ Ռ. Հախվերդյան, «Ասպետի կացարանը», 1988, ռեժիսոր Թ. Բիտյուցկայա-Էլիբեկյան)։ Գրում է նաև մանուկների համար («Հեքիաթների զարդատուփ», 1992) :
Ծանոթագրություններ
Կատեգորիա:Հայ արձակագիրներ Կատեգորիա:Հայ տղամարդ գրողներ Կատեգորիա:Հայաստանի գրողների միության անդամներ
Ադոլֆ Հիտլերի նկարներ
Ադոլֆ Հիտլերը, Գերմանիայի Նացիոնալ-սոցիալիստական կուսակցության առաջնորդը, մինչև Երկրորդ համաշխարհային պատերազմը և դրա ընթացքում զբաղվել է կերպարվեստով ։ Իր կյանքի ընթացքում, Վիեննայում ապրելու տարիներին, 1908 -1914 թվականներին, նա ստեղծել է մի քանի հարյուր ստեղծագործություններ ու վաճառել իր նկարները և բացիկները, որպեսզի ապրելու համար վաստակի։ Սակայն նա հաջողակ նկարիչ չէր։ Երկրորդ համաշխարհային պատերազմից հետո նրա որոշ նկարներ հայտնաբերվեցին և տասնյակ հազարավոր դոլարներով վաճառվեցին աճուրդներում։ Մյուսները առգրավեցին ԱՄՆ բանակի կողմից և մինչ օրս գտնվում են ամերիկյան կառավարության հատուկ պահոցներում։ Ընդհանուր առմամբ, ըստ որոշ տվյալների, աշխարհում այսօր կա Հիտլերի մոտ 720 գեղանկարչական աշխատանքներ, այդ թվում էսքիզները (ընդհանուր առմամբ, ըստ մի շարք գնահատականների, Հիտլերը՝ որպես նկարիչ, ստեղծել է շուրջ 3400 կտավներ, էսքիզներ և նկարներ )։
Հիտլերի ստեղծագործական ամբիցիաներ
«Մայն կամպֆում»՝ իր մասամբ ինքնակենսագրական գրքում, Հիտլերը նկարագրել է, թե ինչպես էր երիտասարդ տարիքում ուզում նկարիչ դառնալ, սակայն նրա երազանքը վիճակված չէր իրականանալ, քանի որ նա տապալեց Վիեննայի գեղարվեստի ակադեմիայի ընդունելության քննությունները ։ Հիտլերին մերժվեց ընդունելությանը երկու անգամ՝ 1907 և կրկին 1908 թվականներին. քննական հանձնաժողովի անդամները կարծում էին, որ նրա տաղանդը դեպի ճարտարապետությունն էր, քան նկարչությունը։ Ուսուցիչներից մեկը, որն ավելի բարեհաճ էր և կարծում էր, որ նա, այնուամենայնիվ, ունի որոշակի տաղանդ, առաջարկեց Հիտլերին փորձել, ընդունվել ճարտարապետական ակադեմիա։ Սակայն դրա համար նա պետք է նախ վերադառնար միջնակարգ դպրոցը, որը Հիտլերն արդեն թողել էր և վերադառնալ չէր ուզում։
Ավելի ուշ, երբ նա նկարում և վաճառում էր Վիեննայի կյանքի տեսարաններ պատկերող բացիկներ, Հիտլերը հաճախ էր այցելում Մյունխենի նկարիչների սրճարան՝ նվիրական հույսով, որ այս հաստատություն այցելող կայացած արվեստագետները կօգնեն նրան սովորել պրոֆեսիոնալ նկարել։
1939 թվականի օգոստոսի՝ Երկրորդ համաշխարհային պատերազմի սկզբի զրույցում, որը հրապարակվել է «Կապույտ գրքում», Հիտլերը, իբր, ասել է մեծ Բրիտանիայի դեսպան Նևիլ Հանդերսոնին. «Ես նկարիչ եմ, այլ ոչ թե քաղաքական գործիչ։ Երբ լեհական հարցը լուծվի, ես կցանկանայի ավարտել իմ կյանքը որպես նկարիչ» ։
Վիեննայի ժամանակահատված
1908-1913 թվականներին Հիտլերը նկարում էր բացիկներ ու շենքեր, որպեսզի գումար վաստակեր ապրելու համար։ Իր առաջին ինքնանկարը նա նկարել է 1921 թվականին. այս աշխատանքը, ինչպես նաև Հիտլերի տասներկու այլ նկարներ հայտնաբերվել է վաշտային սերժանտ-մայոր Վիլլի ՄաքՔենոյի կողմից 1945 թվականին գերմանական Էսսեն քաղաքում ։
Սեմուել Մորգենշտերնը՝ ավստրո-հունգարական գործարարը և Հիտլերի գործընկերը, նրա կյանքի վիեննական ժամանակահատվածից գնել է Հիտլերի վաղ շրջանի որոշ նկարներ։ Ըստ Մորգենշտերնի՝ Հիտլերը առաջին անգամ եկել է նրա մոտ 1910-ական թվականների սկզբներին՝ 1911 կամ 1912 թվականներին։ Երբ Հիտլերը առաջին անգամ եկել է Մորգենշտերնի խանութ, որտեղ վերջինս զբաղվում էր ապակու առևտրով, ապա, իբր, իրեն առաջարկել է գնել երեք նկարներ։ Մորգենշտերն իր հաճախորդների վերաբերյալ ուներ տվյալների բազա, որով կարելի էր գնորդներ փնտրել Հիտլերի վաղ շրջանի նկարների համար։ Պարզվել է, որ նրա նկարների գնորդներից շատերը հրեաներ էին։ Այսպես, Մորգենշտերնի կարևոր հաճախորդ փաստաբանը՝ Յոզեֆ Ֆեյնգոլդ անունով, ազգությամբ հրեա, գնել է Հիտլերի նկարների մի ամբողջ շարք, որոնցում պատկերված էր հին Վիեննան ։
Առաջին համաշխարհային պատերազմ
Երբ 1914 թվականին 25 տարեկանում Հիտլերը զորակոչվեց Առաջին համաշխարհային պատերազմի ռազմաճակատ, նա իր հետ վերցրեց ներկեր և ժամանցի ժամերին զբաղվում էր նկարչությամբ։ Այդ շրջանում նկարված աշխատանքները վերջինն էին, մինչ նա սկսեց զբաղվել է քաղաքականությամբ։ Նրա ռազմական նկարների թեման գյուղացիների տներն էին, շարժական դաշտային հոսպիտալները և այլն։ Այս նկարները կտրուկ հակադրվում են շատ ավելի վաղ «զգայական» աշխատանքներին։
Վաճառք աճուրդներում
Երկրորդ համաշխարհային պատերազմի ավարտին Հիտլերի որոշ նկարներ հայտնվեցին ամերիկյան զինվորների ձեռքին։ Դրանք ռազմական այլ ռազմավարների հետ տեղափոխվեցին Ամերիկա և դեռ գտնվում են ԱՄՆ կառավարության հատուկ պահոցներում, որը հրաժարվում է դրանք հրապարակային ցուցադրման ներկայացնել ։ Այլ նկարներ պահպանվել են մասնավոր անձանց մոտ։ 2000-ականներին դրանցից մի քանիսը վաճառքի հանվեցին աճուրդներում ։ 2006 թվականին Հիտլերին վերագրվող տասնինն աշխատանքներից հինգը Jefferys (Ուելս) աճուրդում ձեռք բերվեցին անհայտ մնացած ռուս կոլեկցիոների կողմից ։ 2009 թվականին Շրոպշիրի Մալլոք աճուրդի տունը վաճառեց Հիտլերի տասնհինգ նկարներ՝ ընդհանուր առմամբ 120 հազար դոլար արժողությամբ, այն դեպքում, երբ Շրոպշիրի Լադլոու աճուրդում վաճառվեց նրա տասներեք նկարներ՝ ավելի քան 100 հազար եվրո ընդհանուր գումարի չափով ։ 2012 թվականին Հիտլերի մեկ նկար վաճառվեց Սլովակիայի աճուրդում 42300 դոլարով ։ 2015 թվականի հունիսի 22-ին Գերմանիայում աճուրդի ժամանակ Ադոլֆ Հիտլերի նկարած 14 նկարներ վաճառվեցին 400 000 եվրոյով ։
Միաժամանակ, մասնագետները նշում են այն օբյեկտիվ դժվարությունները, որոնք խոչընդոտում են Հիտլերի աշխատանքների վաճառքին աճուրդներում. նախ, որոշ եվրոպական երկրներում նման վաճառքները կարող է նացիզմի քարոզչությանը հավասարազոր լինել և այդ նկատառումով ընկնում են օրենսդրական արգելքների ներքո, երկրորդ, աճուրդի տներից շատերի սեփականատերեր հրեաներ են, որոնք սկզբունքային տեսանկյունից հրաժարվում են ֆյուրերի ստեղծագործություններն ընդունել աճուրդի ։
Քննադատների գնահատականներ
Ըստ Life շաբաթաթերթի, որը նյութեր է հրապարակում Հիտլերի և նրա՝ 1936 և 1939 թվականների աշխատանքների մասին, Հիտլերը ստեղծել է հարյուրավոր աշխատանքներ։ Ըստ որոշ քննադատների, Հիտլերի գեղանկարչական տաղանդը չնչին էր, որը, ըստ Life-ի, անցանկալի է եղել կամ անկարողություն։ Նրա նկարները մեծ մասամբ պատկերում են ճարտարապետական շինություններ կամ լանդշաֆտներ՝ հասարակական վայրեր, շենքերի, քաղաքամերձ տեղանքներ։ Ժամանակակից արվեստաբաններից մեկին առաջարկվել է քննել Հիտլերի որոշ նկարներ՝ ընդ որում չասելով, թե դրանք ում աշխատանքներն են. նա դրանք գնահատել է որպես «բավականին լավ»։ Սակայն այն ոճը, որով նկարված են մարդկանց ֆիգուրները, ըստ նույն քննադատի, ցուցադրում է "խոր անտարբերություն մարդկանց նկատմամբ» ։
Համաձայն The Water Colours of Hitler։ Recovered Art Works։ Homage to Rodolfo Siviero զեկույցի, որը պատրաստել է Ֆրատելլի Ալինարին, Հիտլերի ջրաներկով աշխատանքներն ապացուցում են, որ նա «մռայլ» նկարիչ է ։
Արտաքին հղումներ
Կատեգորիա:Ադոլֆ Հիտլեր
Աստերոիդների ցանկ (258301-258400)
Աստերոիդների ցանկ (258201-258300) * Աստերոիդների ցանկ * Աստերոիդների ցանկ (258401-258500)
Կանիկատի
Կանիկատի (Canicattì), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 34000 մարդ, բնակչության խտությունը կազմում է 373 մարդ/կմ²։ Զբաղեցնում է 91 կմ² մակերես տարածք։ Փոստային ինդեքսն է՝ 92024։ Հեռախոսային կոդը՝ 00922։
Քաղաքի հովանավորն է San Pancrazio vescovo։
Ժողովրդագրություն
Բնակչության աճը։
Ծանոթագրություններ
Կատեգորիա:Սիցիլիայի քաղաքներ
Չերվոնոսելսկոե
Չերվոնոսելսկոե (Червоносільське), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Չերվոնոսելսկոե գյուղում բնակվում էր 126 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ամվրոսիևսկի շրջանի բնակավայրեր Կատեգորիա:Ուկրաինայի գյուղեր
Ռիք Սքոթ
Կենսագրություն
Սքոթը ծնվել է Իլինոյս նահանգի Բլումինգտոն քաղաքում։ Կանզաս Սիթի քաղաքի համալսարանի շրջանավարտ է։ Հարավային մեթոդիստական համալսարանում ստացել է իրավագիտության դոկտորի աստիճան։
2010 թվականին Սքոթ Ռիքն ընտրվեց Ֆլորիդայի նահանգապետ։ Նոյեմբերին կայացած ընտրություններում հաղթեց Դեմոկրատական թեկնածու Ալեքս Սինքին ։
2014 թվականին Սքոթը վերընտրվեց նահանգապետի պաշտոնում։ Այս անգամ նրա մրցակիցը և Դեմոկրատական կուսակցության թեկնածուն նախկին հանրապետական նահանգապետ Չարլի Քրիստն էր ։
2018 թվականի նոյեմբերի 6-ին ընտրություններում Սքոթը հաղթեց գործող սենատոր Բիլ Նելսոնին ։
Արտաքին հղումներ
Կատեգորիա:Ամերիկացի գործարարներ Կատեգորիա:ԱՄՆ-ի քաղաքական գործիչներ Կատեգորիա:ԱՄՆ-ի հանրապետական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:Ամերիկացի փաստաբաններ Կատեգորիա:Ամերիկացի ձեռնարկատերեր
Մորիկոնե
Մորիկոնե (Moricone) կոմունա Իտալիայում, Լացիո մարզի Հռոմ գավառում ։
Բնակչությունը կազմում է 2355 մարդ (ըստ 2008 թվականի տվյալների), բնակչության խտությունը կազմում է 118 մարդ/կմ²։ Տարածքը 120 կմ² է։ Փոստային ինդեքսը 010, հեռախոսային կոդը 0774։
Քաղաքի հովանավոր է համարվում Մարիա Ասունտան (Maria Assunta)։ Տոնը ամեն տարի նշվում է օգոստոսի 22-ին։
Ծանոթագրություններ
Կատեգորիա:Իտալիայի քաղաքներ
Բուլագ-Օտագի
Բուլագ-Օտագի, գյուղ Արևելյան Հայաստանի Ելիզավետպոլի նահանգի Արեշի գավառում ։